ፕሬዚዳንት ኦባማ ኬኒያ ገቡ
 የአሜሪካው ፕሬዚዳንት ባራክ ኦባማ ኢትዮጵያ እና ኬንያን ለመጎብኘት ሀሙስ ምሽት ከዋሽንግተን ተነስተው ኬንያ ገብተዋል።ፕሬዚዳንት ኦባማ ናይሮቢ ሲደርሱም ደማቅ አቀባበል ተደርጎላቸዋል።ከፕሬዚዳንቱ ጉብኝት ጋር በተያየዘ  10 ሺህ የሚጠጉ የኬንያ ፖሊስ አባላትም የተጠናከረ ጥበቃ ስራ እያከናወን መሆኑም ተመልክቷል።ተቀማጭ የአሜሪካ ፕሬዚዳንት ኢትዮጵያን ሲጎበኝ ኦባማ የመጀመሪያው ናቸው።ፕሬዚዳንቱ ከአባታቸው የትውልድ ሀገር ኬንያ ጉብኝታቸውን የሚጀምሩ ሲሆን፥ እሁድ ማምሻውን ኢትዮጵያ ይገባሉ።በኢትዮጵያ በሚኖራቸው ይፋዊ የስራ ጉብኝት በሁለትዮሽና በቀጠናዊ የደህንነት ጉዳዮች ላይ ከጠቅላይ ሚንስትር ኃይለማርያም ደሳለኝ እና ከኢፌዴሪ ፕሬዚዳንት ሙላቱ ተሾመ ጋር ይመክራሉ ተብሎም ነው የሚጠበቀው።ኢትዮጵያ ተጠቃሚ እየሆነችበት ያለውና ምርቶች በአሜሪካ ገበያ ከኮታና ቀረጥ ነጻ ሆነው እንዲገቡ የሚፈቅደው የአፍሪካ አጎዋም ሌላው ውይይት ይደረግበታል ተብሎ የሚጠበቅ ጉዳይ ነው።እንዲሁም ከአፍሪካ ህብረት ኮሚሽን ሊቀመንበር ዶክተር ኒኮሳዛና ድላሚኒ ዙማ እና ከህብረቱ አባል አገራት መሪዎች ጋርም ማክሰኞ እለት በአፍሪካ ህብረት ይመክራሉ።በፕሬዚዳንቱ የሚመራው ከፍተኛ የአሜሪካ ልዑክ የአገሪቱ የብሄራዊ ደህንነት አማካሪ ሱዛን ራይዝ እንዲሁም የውጪ ጉዳይ ፖሊሲ አማካሪ ቤን ሮድስ እና የኋይት ሀውስ ቃል አቀባይ ጆሽ ኸርነስትንና ሌሎችንም ከፍተኛ የመንግስት የስራ ሃላፊዎችን አካቷል። (ኤፍ.ቢ.ሲ)